Bartol I Frankopan
<s>Bartol I Frankopan (umro pre 5. maja 1198.) je bio hrvatski knez iz porodice Frankopana.</s>

<s>Biografija 
Bartol je bio sin Dujma I, rodonačelnika Frankopana.</s><s>Vladao je, nakon očeve smrti, zajedno sa bratom Vidom I ostrvom Krk.</s><s>Vlast su braća primila 23. avgusta 1163. godine uz obavezu plaćanja godišnjeg tributa Mletačkoj republici.</s><s>Tribut je iznosio 350 vizantijskih zlatnika.</s><s>Godine 1181.</s><s>Bartol pomaže Mlečanima da održe svoje posede u Dalmaciji koje napada ugarski kralj Bela III.</s><s>Braća utvrđuju Krk u kome 1191. godine izgrađuju zamak sa sudnicom i tamnicom.</s><s>Nakon Vidove smrti, Bartol nastavlja sam vladati Krkom kao mletački podanik.</s><s>On je 1197. godine u sporu sa žiteljima Krka zbog neplaćanja dažbina koje su mu davali zapovednici mletačke vojske.</s><s>Izaslanik dužda Enrika Dandola presudio je u korist Bartola osudivši oko 300 Krčana da nadoknade dažbine.</s><s>Bartol je ubrzo umro.</s><s>Ne zna se tačan datum njegove smrti.</s><s>Svakako je 5. maja 1198. godine već bio mrtav kada se pominje njegov sin Vid II kao naslednik.</s><s>Pored Vida II, Bartol je imao i sina Henrika koji se u izvorima pominje između 1198. i 1233. godine.</s>

<s>Izvori 
 Hrvatski biografski leksikon, pdf</s>

<s>Frankapani</s>

